  Майя Бывальцева Интыысь интые ветлӥсь эм огъет 2018-тӥ арын ӝыны ар ӵоже Удмуртиысь 60 гуртъёсы вуылӥз. Со сярысь ивортэ элькунысь тазалыкез утёнъя министерстволэн пресс-службаез. Эм огъетлэсь луонлыкъёссэ уже кутыса, эмчиослэсь визь-кенеш но ӵектонъёс басьтӥзы Глаз, Юкаменск, Красногорск, Яр, Кез, Эгра, Дэри ёросъёсын улӥсьёс. Ёрос эмъюртъёсысь терапевтъёс, отоларингологъёс, окулистъёс, гинекологъёс, хирургъёс, пинь эмъясьёс 5 сюрс пала адямиез эскеризы. Пӧсьтолэзе эм огъет Дэри но Пичи Пурга ёросъёсын ужзэ азьланьтоз. Тодэ вайытом, Удмуртиысь гурт ёросъёсын улӥсьёслы эм юрттэт сётон вылысь интыысь интые ветлӥсь эм огъетэз элькун 2017-тӥ арын басьтӥз. 30-тӥ гудырикошконэ Ижкаре вылыкуз соин тодматӥзы Россиысь тазалыкез утёнъя министрез Вероника Скворцоваез. Кылем арын эм огъет Можга, Алнаш, Кизнер, Вавож, Грак ёросъёсын ужаз. Тегъёс: Мерлык Тазалык Ижкар Удмуртия Тазалыкезутёнъяминистерство  